Am Mäntig hets denn gschifft. Do miar gmerkt  hen, dass vorna a Liacht nit tuat bi üserem Supertoyota simmer rasch zur AVIS zums repariara loh. Nüüt repariara. Do kriagsch grad a neua Karra. Leider hends kei Toyota meh gha. So hends üs a Chevrolet geh. Au guat. Miar hen denn a Wäschtag gmacht. Imana Wäschsalon hemmer zwei Maschina tschättara loh und sind biz umaghängt bis sie fertig gsi sind. Am Zischtig hemmer mol a Usflügli ans Kap der guten Hoffnung gmacht. Das isch au sehr schön gsi und miar hend sogar Wal gseh. Leider sinds nit soo nöch gsi. Dr  Fotibewies kömmer also no nit liefara. Miar hoffen das kunnt no. Am Nomittag isch denn z Wetter besser worda und miar hen mir Tiziana und am Justin abgmacht zum a Fläscha Wii am Strand suufa (am Obig natürlich). Das isch au geil gsi. Miar sind biz am Strand chillt, hend dr Sunnauntergang gnossa und zwei Fläscha Seidelberg Wii gsoffa. So schön ischs do. Miar hend denn für z Weekend grad abgmacht zum öppis zäma unterneh. Jo guat bliebemer halt no biz in dr Gegend